Samurai Champloo

***Samurai Champloo*** (Samurai Chanpurū) er en japansk tegnefilmserie, anime, på 26 episoder. Denne serien kom først ut i Japan i 2004, og skaperen av serien er Shinichiro Watanabe. Handlingen er lagt til «Edo-perioden» i Japan. Oversatt ville *Samurai Champloo* bety noe som Samurai remiks. Serien har også blandet inn moderne hipp-hopp-musikk sammen med sverdteknikker som chambara.

## Figurer
### Mugen
Mugen er den store energibomben blant trekløveret. Han er alltid ute etter fart og spenning og er en god kriger. Når det kommer til kamper oppfører han seg som et villdyr. Mugen har utviklet sin egen kampstil som han kaller «Champloo Mix Kenpo» og som går ut på at han kjemper på forskjellige måter avhengig av situasjonen. Mugen ble født på en øy. Han vokste opp stort sett for seg selv, og lærte seg til slutt at man ikke skal stole på alle. Han hater også å tape. Desto sterkere motstanderne hans er desto mer opphisset blir han.

### Jin
Jin kan virke som en anonym og rolig fyr med briller, og ikke en spesielt voldelig, men synet bedrar. Han er en meget god med sverdet og hastigheten er det store særpreget hans. Han har trent med sverd i en dojo helt siden har var liten. Da hans dojo havnet i en ulykke var Jin nødt til å dra.

### Fuu
Fuu er alltid glad og hyggelig og meget voksen til å være 15 år. Hun har hatt mange jobber rundt omkring, men aldri lenge. Grunnen er at hun lenge har lett etter en spesiell samurai som lukter som solsikke. Hun har håpet å finne noen spor etter ham og hvor han kan befinne seg. Hun har også et lite flyveekorn som kjæledyr som faktisk har klart å redde henne fra farer en del ganger.

## Handlingen
Samurai Champloo handler om Fuu, en 15 år gammel jente som har halvdagsjobb på en liten slags tekafé. En dag møter hun den energiske og voldelige krigeren Mugen og den rolige og litt sjenerte samuraien Jin. Mugen og Jin begynner å kjempe mot hverandre inne på kafeen, men blir arrestert etter at de har drept mange av vaktene til en av sjefene i byen. De dømmes til dødsstraff. Fuu klarer å lage en avledningsmanøver under selve henrettelsen slik at Mugen og Jin rømmer. Til gjengjeld vil Fuu at Mugen og Jin skal hjelpe henne med å finne den mystiske og ukjente samuraien. Hun tillater heller ikke at Mugen og Jin sloss mot hverandre under denne reisen.

## Episoder
*Episode 1: Tempestuous Temperaments
*Episode 2: Redeye Reprisal
*Episode 3: Hellhounds for Hire (del 1)
*Episode 4: Hellhounds for Hire (del 2)
*Episode 5: Artistic Anarchy
*Episode 6: Stranger Searching
*Episode 7: A Risky Racket
*Episode 8: The Art of Altercation
*Episode 9: Beatbox Bandits
*Episode 10: Lethal Lunacy
*Episode 11: Gamblers and Gallantry
*Episode 12: The Disorder Diaries
*Episode 13: Misguided Miscreants (del 1)
*Episode 14: Misguided Miscreants (del 2)
*Episode 15: Bogus Booty
*Episode 16: Lullabies of the Lost (del 3)
*Episode 17: Lullabies of the Lost (del 2)
*Episode 18: War of the Words
*Episode 19: Unholy Union
*Episode 20: Elegy of Entrapment (del 1)
*Episode 21: Elegy of Entrapment (del 2)
*Episode 22: Cosmic Collisions
*Episode 23: Baseball Blues
*Episode 24: Evanescent Encounter (del 1)
*Episode 25: Evanescent Encounter (del 2)
*Episode 26: Evanescent Encounter (del 3)

## Eksterne lenker
* 
*